text: থেওফিলোস দিকাইওস  () একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দে খুব অল্প সময়ের জন্য পারোপামিসাদাই অঞ্চল শাসন করেন, যদিও সিনিয়রের মতে তিনি ১৩০ খ্রিস্টপূর্বাব্দে রাজত্ব করেন।
  
  মুদ্রা 
  থেওফিলোস দিকাইওস যে সমস্ত দ্বিভাষী ভারতীয় মুদ্রা প্রচলন করেন, তাতে হেরাক্লিসের চিত্র মুদ্রিত রয়েছে। মুদ্রাটিতে খরোষ্ঠী লিপিতে ধার্মিকস এবং গ্রিক লিপিতে দিকাইওস উপাধির কথা উৎকীর্ণ রয়েছে।
  
  ব্যাক্ট্রিয়ার থেওফিলোস
  থেওফিলোসের নামাঙ্কিত অন্য এক ধরনের মুদ্রা ব্যাক্ট্রিয়া অঞ্চল থেকে আবিষ্কৃত হয়েছে। এই মুদ্রায় এথেনা ও নিকের চিত্র মুদ্রিত রয়েছে। এই মুদ্রায় থেওফিলোসের উপাধি রয়েছে আউতোক্রাতোর। অসমুন্ড বোপেয়ারাচ্চির মতে ইন্দো-গ্রিক শাসক থেওফিলোস দিকাইওস ও ব্যাক্ট্রিয়ার থেওফিলোস আউতোক্রাতোর একই ব্যক্তি যদিও জ্যাকবসন মনে করেন যে দুইজন ভিন্ন ব্যক্তি।
  
  তথ্যসূত্র 
  
    
  
  বিষয়শ্রেণী:ইন্দো-গ্রিক শাসক
title: থেওফিলোস দিকাইওস